Rješenje Suda (šesto vijeće) od 24. listopada 2017. – Belu Dienstleistung i Nikless
(predmet C-474/16)(1)
„Zahtjev za prethodnu odluku – Članak 99. Poslovnika Suda – Istovjetna prethodna pitanja – Koordinacija sustava socijalne sigurnosti – Uredba (EZ) br. 883/2004 – Primjenjivo pravo – Potvrda A 1 – Dokazna snaga”
1.      Prethodna pitanja – Pitanja jednaka onima koja su već riješena sudskom praksom – Primjena članka 99. Poslovnika
(čl. 267. UFEU-a; Poslovnik Suda, čl. 99.)
(t. 14.-16.)
2.      Socijalna sigurnost – Radnici migranti – Primjenjivo pravo – Radnici upućeni u državu članicu različitu od države poslovnog nastana poslodavca – Potvrda A 1 koju je izdala nadležna institucija države članice poslovnog nastana – Dokazna snaga u odnosu na ustanove socijalne sigurnosti drugih država članica i sudove potonjih – Uvjeti radnog odnosa radnika koji ne ulaze u materijalno područje primjene Uredbe br. 883/2004 – Nepostojanje utjecaja
(uredbe Europskog parlamenta i Vijeća br. 883/2004, čl. 12. st. 1. i 2. te br. 987/2009, čl. 19.)
(t. 17.-20. i izreka)
Izreka
Članak 19. Uredbe (EZ) br. 987/2009 Europskog parlamenta i Vijeća od 16. rujna 2009. o utvrđivanju postupka provedbe Uredbe (EZ) br. 883/2004 o koordinaciji sustava socijalne sigurnosti treba tumačiti na način da potvrda A 1, koju je izdala ustanova koju je odredilo nadležno tijelo države članice na temelju članka 12. stavaka 1. i 2. Uredbe (EZ) br. 883/2004 Europskog parlamenta i Vijeća od 29. travnja 2004. o koordinaciji sustava socijalne sigurnosti, obvezuje kako ustanove socijalne sigurnosti države članice u kojoj se obavlja rad tako i sudove te države članice čak i kada su oni utvrdili da uvjeti radnog odnosa dotičnog radnika očito ne ulaze u materijalno područje primjene te odredbe Uredbe br. 883/2004.
1 SL C 441, 28. 11 .2016.